cyanic-selkie/wikianc huggingface dataset:
Asa Radio
Sotien jälkeen uuteen nousuun
Tammikuun pommituksissa vuonna 1940, vain pari viikkoa ennen Asa Radion uuden tehtaan valmistumista, tuhoutui toimivan tehtaan asennushalli raaka-aine- ja valmisvarastoineen. Arvokkaat ja vaikeasti korvattavat mittalaitteet ja koneet tuhoutuivat tulipalossa. Jatkosodan aikana Asa Radio Oy toimitti puolustusvoimille radiopuhelimia, liikennevastaanottimia ja miinaharavia.
Vuosina 1940–1974 yritys toimi Turun itäisessä keskustassa Vänrikinkadun ja Tehtaankadun kulmassa, jonne rakennettiin vuosien kuluessa useita tehdasrakennuksia kaikkiaan lähes 8 000 neliömetriä. Tehdasalue peruskorjattiin myöhemmin Åbo Akademin käyttöön. Vuonna 1949 Arvo Sakreliukselle myönnettiin teollisuusneuvoksen arvonimi. Vuonna 1974 Asa Radio Oy siirtyi uuteen tehdasrakennukseen Mälikkälään, Radiomiehenkadulle. Tehdasta laajennettiin vuonna 1976, ja se oli pinta-alaltaan yli 2 hehtaaria.
Sodan jälkeen Asa Radio toi ensimmäisen ULA-radionsa markkinoille samana vuonna 1953, kun Suomessa aloitettiin ULA-lähetykset Saksan jälkeen toisena maana Euroopassa. Vuonna 1955 nelisensataa työntekijää valmisti lähes 30 000 vastaanotinta. Vuonna 1959 Asa Radio esitteli ASA 155 TM -transistorimatkaradion, joka toimi pitkillä ja keskipitkillä aalloilla ja jossa radioputket oli korvattu seitsemällä germanium-transistorilla. Ensimmäinen transistoroitu ULA-matkaradio esiteltiin sitten pari vuotta myöhemmin vuonna 1961.
Televisioita ja vientiä
Televisioiden valmistuksen Asa Radio aloitti vuonna 1956. Vuonna 1966 valmistui sadastuhannes televisio. Vuonna 1968 Asa Radio Oy toi markkinoille täysin transistoroidun television – ensimmäisenä Suomessa ja tiettävästi koko Euroopassa. Ensimmäiset väritelevisiot valmistettiin vuonna 1969. Samana vuonna yritys esitteli Asa Futura -TV-mallin, jonka muotoilu herätti aikanaan huomiota. Kuvaputkitekniikaltaan yhä mustavalkoisen television pyöreämuotoinen kotelo valmistettiin kirkasvärisestä muovista, ja televisio pyöri metallisen trumpettijalkansa varassa. Samanhenkistä muotoilua edusti myös pieni Minivisio-matkatelevisio.
Asa Radio Oy aloitti vientitoiminnan 1970-luvun alussa, ja paria vuotta myöhemmin viennin osuus oli noin puolet tehtaan kokonaistuotannosta. Tärkeimpään vientimaahan Ruotsiin perustettiin oma tytäryhtiö Svenska Asa Radio Ab, ja paria vuotta myöhemmin Dansk Asa Radio Aps aloitti toimintansa Tanskassa. Muista vientimaista tärkeimmiksi kohosivat Englanti, Norja, Sveitsi, Itävalta, Länsi-Saksa ja Belgia, kun taas kaukaisempia ja ei kovin merkittäviä olivat Kuwait, Nigeria ja Singapore.
Avainhenkilöitä
Asan toiminnan keskeisiä henkilöitä oli vuonna 1955 yritykseen televisiotekniikan asiantuntijaksi palkattu diplomi-insinööri Samuli Saura (1927–2022 ). Hän suunnitteli ja muotoili monet Asan televisiomalleista vuoteen 1977 saakka, jolloin hän siirtyi kuvaputkitehdas Valco teknilliseksi johtajaksi.
1. helmikuuta 1972 yrityksen perustaja Arvo Sakrelius luopui terveydellisistä syistä toimitusjohtajan tehtävistä ja jäi hallituksen puheenjohtajaksi. Uudeksi toimitusjohtajaksi nimitettiin ekonomi Tapio Peltonen, joka oli ollut yhtiön palveluksessa vuodesta 1963. Teollisuusneuvos Arvo Sakrelius kuoli vuonna 1979.
Vantaan kaupunginmuseo
Vantaan kaupunginmuseo on Vantaan kaupungin ylläpitämä museo, jonka päätoimipiste on vuonna 1862 rakennetussa Tikkurilan vanhassa asemarakennuksessa Tikkurilan kaupunginosassa. Sillä on näyttely- ja tapahtumatoimintaa myös Håkansbölen kartanossa, ja sen kokoelmapalvelut ovat Hiekkaharjussa. thumb|270px|Vantaan kaupunginmuseo kesällä 2016
Iso-Pyöräinen (Keuruu)
Iso-Pyöräinen on Keski-Suomessa Keuruulla Pyörkkilänperän kylän lähellä sijaitseva järvi.
Vantaan kaupunginmuseo
Museoon on vapaa pääsy. Kaupunginmuseo esittelee vaihtuvissa näyttelyissään Vantaan, entisen Helsingin maalaiskunnan ja Helsingin pitäjän historiaa ja nykyilmiöitä. Museo tutkii alueen historiaa sekä kerää kokoelmiinsa siihen liittyvää esineistöä, kuvamateriaalia, asiakirjoja, muistitietoa sekä kirjallisuutta. Museo osallistuu myös kulttuuriympäristön suojeluun, toimii alansa asiantuntijana ja julkaisee tutkimusaiheisiinsa liittyvää kirjallisuutta. Kaupunginmuseo kuuluu Vantaan kaupungin vapaa-ajan lautakunnan tehtäväalueeseen.
Iso-Pyöräinen (Keuruu)
Maantietoa
Järven pinta-ala on 2,7 hehtaaria, se on 300 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Vihtamonpuron valuma-alueeseen (35.487) se kuuluu. Järven vedenpinnan korkeus on 182,6 metriä mpy.
Vantaan kaupunginmuseo
Kulkuyhteydet nykyisen Tikkurilan rautatieaseman välittömässä läheisyydessä, entisessä asemarakennuksessa sijaitsevaan museoon ovat hyvät.
Tutkimustyötä ja julkaisuja
Vantaan kaupunginmuseo tekee monipuolista tutkimus- ja kartoitustyötä yhteystyössä muiden tahojen kanssa esimerkiksi kaupunkialueen arkeologiaan, kulttuurihistoriaan ja perinteeseen liittyen. Museo myös julkaisee sekä omia tutkimuksiaan ja selvityksiään että muita Vantaan kaupungin historiaan liittyviä teoksia.
Propionyylikloridi
Propionyylikloridi eli propanoyylikloridi (C3H5ClO) on happoklorideihin kuuluva orgaaninen yhdiste ja propaanihapon johdannainen. Yhdistettä käytetään orgaanisissa synteeseissä.
Ominaisuudet
Huoneenlämpötilassa propionyylikloridi on väritöntä nestettä ja sillä on erittäin voimakas pistävä haju. Yhdiste liukenee orgaanisiin liuottimiin kuten dietyylieetteriin. Propionyylikloridi reagoi hyvin kiivaasti veden kanssa hydrolysoituen propaanihapoksi. Yhdiste reagoi voimakkaasti myös alkoholien kanssa propionaattiestereiksi ja amiinien kanssa propanamidijohdannaisiksi. Kuumennettaessa yhdistettä propaanihapon kanssa muodostuu propaanihappoanhydridiä. Kuumennettaessa propionyylikloridia emästen kuten di-isopropyylietyyliamiinin kanssa muodostuu metyyliketeeniä.
Valmistus ja käyttö
Propionyylikloridia voidaan valmistaa propaanihaposta klooraamalla sitä, tionyylikloridin, fosgeenin tai fosforipentakloridin avulla. Käytettäessä klooraavana reagenssina kahta ensin mainittua on prosessissa lisäksi katalyytteinä dialkyyliformamideja. Muodostuva tuote puhdistetaan tislaamalla.
Maria Clotilde
Ludovica Teresa Maria Clotilde (2. maaliskuuta 1843 – 25. kesäkuuta 1911) oli Sardinian ja myöhemmin koko Italian kuninkaan Viktor Emanuel II:n tytär ja vanhin lapsi. Hän meni 30. tammikuuta 1859 naimisiin Ranskan prinssin Napoléon Joseph Charles Paul Bonaparten kanssa. Aviomies oli Ranskan keisarin Napoleon III:n serkku.
Propionyylikloridi
Valmistus ja käyttö
Propionyylikloridia käytetään sen suuren reaktiivisuuden vuoksi propionaattiestereiden ja propionamidien valmistamiseen. Lisäksi siitä voidaan valmistaa 2-klooripropionyylikloridia, propaanihappoanhydridiä ja yhdiste reagoi aromaattisten yhdisteiden kanssa Friedel–Crafts-asyloinnilla: esimerkiksi reaktiossa bentseenin kanssa muodostuu propiofenonia.
Maria Clotilde
Maria Clotilden ja Bonaparten avioliitto oli poliittisesti järjestetty, ja hän joutui menemään naimisiin vasten tahtoaan. Suhde ei ollut onnellinen, sillä Maria Clotilde oli luonteeltaan ahkera ja hyveellinen, kun taas Napoléon Joseph oli perso ruoalle, viinille ja kauniille naisille.
Pariskunnalle syntyi kolme lasta:
Jon Stewart
Jon Stewart (s. 28. marraskuuta 1962 New York City, Yhdysvallat), syntyjään Jonathan Stuart Leibowitz, on yhdysvaltalainen koomikko, näyttelijä ja elokuvaohjaaja, joka tunnetaan erityisesti satiirisen uutisohjelman The Daily Show’n juontajana.
Jonathan Leibowitz syntyi Don ja Marian Leibowitzille, jotka olivat keskiluokkaisia New Jerseystä New Yorkiin muuttaneita juutalaisia. Stewart aloitti uransa stand-up-koomikkona, mutta siirtyi televisioon ja juonsi aluksi Short Attention Span Theater -ohjelmaa Comedy Central -kanavalla. Myöhemmin hän juonsi MTV-kanavalla ohjelmia The Jon Stewart Show ja You Wrote It, You Watch It. Hän on myös näytellyt elokuvissa sekä ohjannut elokuvat Rosewater (2014) ja Irresistible (2020).
Alkuvuodesta 1999 Stewartista tuli The Daily Show’n juontaja. Hän myös käsikirjoitti ja tuotti ohjelmaa. Stewartin aloitettua ohjelman juontajana The Daily Show keräsi tasaisesti suosiota ja tunnustusta kriitikoilta. Stewart sai ensimmäisen Emmy-palkintonsa vuonna 2001. Stewart myös juonsi vuosien 2006 ja 2008 Oscar-gaalat. Vuonna 2012 useat yritykset peruivat mainoksensa Stewartin ohjelmasta, koska Stewart esitti ohjelmassaan Beetlehemin seimen naisen jalkojen välissä. Erityisesti ihmisoikeusjärjestö Catholic League reagoi voimakkaasti, ja pyysi Stewartia pyytämään anteeksi.
Helmikuussa 2015 Stewart ilmoitti jättävänsä The Daily Show’n vuoden 2015 kuluessa. Hän juonsi viimeisen The Daily Show -lähetyksensä 6. elokuuta. Hänen seuraajakseen valittiin eteläafrikkalainen koomikko Trevor Noah.
Leena Valmu
pienoiskuva|Leena Valmu vuonna 2010. Leena Valmu (s. 31. lokakuuta 1966 Hämeenlinna) on suomalainen lasten- ja nuortenkirjailija ja biolääketieteen tutkija. Valmu on julkaissut sekä kaunokirjallisuutta että tieteellisiä julkaisuja. Valmun lastenkirja Veera tiellä oli Topelius-palkintoehdokkaana 2010.
Valmu on koulutukseltaan on filosofian tohtori. Hän väitteli Helsingin yliopiston biotieteellisestä tiedekunnasta immunologian alalta vuonna 1999. Hänet nimitettiin biotieteen dosentiksi vuonna 2006.
Valmun puoliso on graafikko, kuvittaja Lasse Rantanen.
MATE
MATE (/ˈmɑːteɪ/) on vapaan ja avoimen lähdekoodin työpöytäympäristö, joka toimii Linux- ja BSD-käyttöjärjestelmissä. Nimi on peräisin Etelä-Amerikassa kasvavasta kasvista yerba maté.
MATE-projekti alkoi forkkina GNOME 2:sta vastauksena GNOME 3:n muutoksiin. GNOME 3 erosi perinteisestä työpöytäsuunnittelusta uudella GNOME Shell käyttöliittymällä. Arch Linuxin käyttäjä nimeltä Perberos aloitti MATE-projektin.
Versiossa 1.26 MATE lisäsi Wayland-tuen.
Toni Koskela
Toni Koskela (s. 16. helmikuuta 1983 Helsinki) on suomalainen jalkapalloilija ja jalkapallovalmentaja.
Ura
Koskela oli alun perin Puotinkylän Valtin kasvatteja, minkä lisäksi hän edusti juniorina myös HJK:ta. Aikuisten tasolla Koskela debytoi FC Jokereiden reservijoukkue Jokruissa nousten myöhemmin seuran edustusjoukkueeseenkin kaudella 2001. Heinäkuussa 2003 Koskela puolestaan vuokrattiin toiseen liigaseuraan FC Hämeenlinnaan loppukaudeksi Jokereiden hankittua tuolloin Sami Ylä-Jussilan keskikentälleen. Huhtikuussa 2004 Koskela siirtyi Kotkaan FC KooTeePeehen.
Tammikuussa 2005 Koskela vaihtoi ulkomaiden kentille Englannin mestaruussarjassa pelanneeseen Cardiff Cityyn. Hän esiintyi siellä kuitenkin ainoastaan kahdessa sarjaottelussa sekä yhdessä FA Cupin ottelussa. Cardiffista Koskela jatkoikin tammikuussa 2006 matkaansa Kreikkaan solmittuaan sopimuksen Ilisiakosin kanssa. Saman vuoden heinäkuussa hän palasi kuitenkin taas Kotkaan KooTeePeehen. Tämän jälkeen Koskela edusti vielä norjalaista Moldea ja Veikkausliigan Jyväskylän Jalkapalloklubia. Hän joutui lopettamaan uransa kauden 2009 jälkeen kärsittyään polvivammasta.
Koskela edusti Suomen alle 21-vuotiaiden maajoukkuetta viidessä ottelussa. Hän sai myös kyseenalaista huomiota huhtikuussa 2005, kun Suomen Palloliitto asetti hänet ja Njazi Kuqin väliaikaiseen maajoukkuepelikieltoon pelaajien lähdettyä omin luvin joukkueen majapaikasta.
Pelaajauransa jälkeen Koskela toimi juniorivalmentajana PK-35:ssä ja HJK:ssa, jossa hän toimi muun muassa B-juniorien valmentajana. Heinäkuussa 2013 Koskela nostettiin HJK:n edustuksen apuvalmentajaksi Juho Rantalan siirryttyä Valkeakosken Hakan päävalmentajaksi. Neljä vuotta myöhemmin hän siirtyi RoPSin päävalmentajaksi. 2018 Koskela valmensi RoPSin toiseksi Veikkausliigassa. Pelaajauransa hän lopetti vain 26-vuotiaana polvivamman takia.
Toukokuussa 2019 Koskela siirtyi Rovaniemeltä Helsingin Jalkapalloklubin päävalmentajaksi. Koskela luotsasi HJK:n kolmeen perättäiseen Suomen mestaruuteen kausilla 2020, 2021 ja 2022. Lisäksi hänen johdollaan HJK eteni Konferenssiliigan ja Eurooppa-liigan lohkovaiheisiin. Koskela sai potkut seurasta heinäkuussa 2023.
Muuta
Toni Koskelan äiti on uransa lopettanut koripalloilija ja käsipalloilija Kristiina Koskela ja isoisä oli erotuomari Fjalar Åsten. Koskelan serkku on jääkiekkoilija Micke-Max Åsten.
Viva Laughlin
Viva Laughlin on CBS:n komedia, musikaali ja draamasarja. Se pohjautuu BBC:n esittämään murhamysteeri-musikaaliin Blackpool. Ensimmäinen esitys oli Yhdysvalloissa 18. lokakuuta 2007 ja viimeinen 21. lokakuuta 2007. Yhdysvalloissa sarja sai murskakritiikin ja sitä näytettiin vain kaksi jaksoa.
FS Jules Michelet (1908)
FS Jules Michelet oli 1900-luvun alussa valmistettu Ranskan laivaston panssariristeilijä.
Valmistus
Alus tilattiin paranneltuna versiona Léon Gambetta -luokan aluksista Lorientin laivastontelakalta, missä köli laskettiin kesäkuussa 1904. Alus laskettiin vesille 31. elokuuta 1905 ja otettiin palvelukseen marraskuussa 1908.
Alus oli hieman pidempi ja suurempi uppoumaltaan kuin edeltäneet alukset. Aluksen propulsiojärjestelmä oli sama, mutta se tuotti enemmän tehoa mahdollistaen suuremman nopeuden. Sen aseistuksena oli neljä 193 millimetrin tykkiä kaksoistorneissa, jotka oli sijoitettu keulaan ja perään. Apuaseina oli kaksitoista 164 millimetrin tykkiä, joista kahdeksan oli asennettu yksiputkisiin torneihin ja loput neljään kasemattiin. Apuaseiden määrää oli laskettu, mutta ne olivat uutta tehokkaampaa mallia. Torpedoveneiden torjuntaan alukselle oli asennettu 24 kappaletta 47 millimetrin tykkejä kasematteihin ja aseistuksen täydentämiseksi alukselle oli asennettu kaksi vedenalaista 450 millimetrin torpedoputkea.
Palvelus
Aluksella tapahtui 27. kesäkuuta 1912 kaksi putkiräjähdystä ammunnoissa Toulonissa, jolloin neljä miehistönjäsentä sai surmansa ja 21 loukkaantui. Alus vieraili Länsi-Intiassa 1912-1913.
Ensimmäisen maailmansodan alettua alus liitettiin Ranskan Välimeren laivastoon ja se olikin koko sodan Välimerellä. Alus osallistui Otrantonsalmen sulkuun, jolla estettiin Itävalta-Unkarin laivaston pääsy merelle.
Sodan aikana alukselta poistettiin kaksitoista 47 millimetrin tykkiä, joiden tilalle asennettiin neljä 47 millimetrin ilmatorjuntatykkiä. Alus osallistui 1915 Serbian armeijan evakuointiin Korfulta Bizertaan ja se tuki myöhemmin Salonikan sotatoimia. Turkin irtauduttua sodasta Mudrosin aselevon jälkeen alus siirtyi Dardanellien läpi Mustallemerelle marraskuussa 1918.
Gunnar Staalesen
thumb|Gunnar Staalesen Gunnar Staalesen (s. 19. lokakuuta 1947 Bergen) on norjalainen kirjailija. Koulutukseltaan hän on filologian kandidaatti, ja hän ryhtyi päätoimiseksi kirjailijaksi vuonna 1987. Kirjailijana Staalesen on monipuolinen. Hänen tuotantoonsa kuuluu romaaneja, rikosromaaneja, näytelmiä ja kuunnelmia, nuortenkirjoja, tietokirjoja. Parhaiten Staalesen tunnetaan kuitenkin rikosromaaneistaan. Hänen teoksiaan on julkaistu 15 maassa, ja Norjassa ne ovat aina myyntimenestyksiä. Staalesen on palkittu teoksistaan useasti, ja hän on saanut mm. norjalaisen dekkaripalkinnon Rivertonprisenin kaksi kertaa.
Gunnar Staalesenin tunnetuin dekkarihahmo on yksityisetsivä Varg Veum (varg i veum = yksinäinen susi, henkipatto). Varg Veum on seikkaillut Staalesenin dekkareissa jo vuodesta 1977 lähtien. Varg Veum on ulkoa päin karun oloinen kaveri, mutta sisältä hän on lämminsydäminen. Veumilla on myös erittäin kehittynyt sosiaalinen omatunto, vaikka hän vaikuttaa kyyniseltä. Veum on myös naisiin ja viinaan menevä sekä vaikuttaa ulospäin hyvinkin nukkavierulta. Varg Veumista on tehty myös elokuvasarja, sarjakuvia ja kuunnelmia.
RN Etna (1885)
RN Etna oli Italian kuninkaallisen laivaston vuonna 1885 vesillelaskettu Etna-luokan panssarikansiristeilijä.
Valmistus
Carlo Vignan suunnittelema alus tilattiin Castellammare di Stabiasta Regio Cantiere di Castellammare di Stabialta, jossa köli laskettiin 19. tammikuuta 1884. Alus laskettiin vesille 26. syyskuuta 1885 ja liitettiin laivastoon 2. joulukuuta 1887.
Broholminkoira
Broholminkoira on mastiffityyppinen tanskalainen koirarotu.
Ulkomuoto
248px|thumb|Broholminkoira maatalousnäyttelyssä
Luonne
Broholminkoira on rauhallinen, ihmisystävällinen ja tarkkaavainen, mutta on silti kotona ollessaan hyvä vahtikoira. Aggressiivisuus on vakava virhe eikä ole rodulle ominaista. Koira ei ole tyynestä olemuksestaan huolimatta laiska, vaan jaksaa tarvittaessa hyvinkin pitkiä lenkkejä. Se ei kuitenkaan ole hyperaktiivinen kuten esimerkiksi jotkin paimenkoirat. Suomalaisista broholminkoirista monille on tehty MH-luonnekuvaus, ja esimerkiksi viimeisimmän pentueen vanhemmista molemmat ovat suorittaneet sen.
Alkuperä
Broholminkoira tunnettiin jo keskiajalla Gudmen pikkukylässä Fynin saarella sijaitsevassa Broholmin linnassa. Alun perin tanskalaiset koirat olivat kuitenkin melko pieniä ja pystykorvatyyppisiä, minkä vuoksi rodun mastiffityyppisten esi-isien uskotaan saapuneen maahan ryöstöretkillä olleiden viikinkien mukana Britteinsaarilta noin 700-1000-lukujen aikoihin. Teoriaa tukee vahvasti se, että vanhasta viikinkikylästä löydetty koiran luuranko muistuttaa muodoltaan nykyistä broholminkoiraa. Toisessa entisessä viikinkimaassa Ruotsissa oli kehittynyt omaksi rodukseen nyt jo sukupuuttoon kuollut mastiffi dalslanninkoira, mikä myös antaa olettaa viikinkien vieneen englantilaisia mastiffeja kotimaihinsa.
Näitä englantilaisperäisiä mastiffeja risteytettiin myöhemmin (englannin)mastiffien ja tanskandoggien kanssa. Se on koko olemassaolonsa ajan toiminut kodinvahtina, mutta alun perin se myös vartioi ja ajoi karjaa. Rotu oli puhdas jo 1700-luvulla ja 1800-luvulla se ei ollut vielä ollenkaan harvinainen rotu, eikä varsinkaan Kööpenhaminassa. Koiria näkyi usein makoilemassa teurastajien liikkeiden edessä, mistä johtui parin vuosisadan takainen nimitys teurastajankoira. Sillä ei siis ole mitään tekemistä rodun luonteen kanssa, sillä se on ystävällinen ja rauhallinen.
Rotua käytettiin myös metsästykseen 1600-luvulla. Se saavutti Tanskan kuninkaallisten suosion, mutta sen kanta romahti nopeasti kun parimetsästys kiellettiin. 1800-luvun lopulla käyttöön tuli tanskalainen nimitys broholmeren kuninkaan riistanvartijana toimineen Broholmin kreivin Niels Frederik Bernhard Sehestedin mukaan. Rodun elvyttäminen oli hänen ansiotaan, ja hän aloitti sen etsien oikeanlaisia rodun edustajia eri puolilta maata. Moni sai häneltä koiran ilmaiseksi, jos lupasi kasvattaa pentueen.
Rodun kuuluisimpiin harrastajiin lukeutuivat muun muassa kreivitär Danner ja hänen puolisonsa Kuningas Fredrik VII. Eläimen sukupuolesta riippumatta kreivittären koirien nimi oli aina Holger ja kuninkaan koirien Tyrk. Vuonna 1886 järjestettiin ensimmäinen tanskalainen koiranäyttely, jossa kreivi Sehestedin perilliset sopivat keskenään broholminkoiran rotumääritelmästä ja kirjasivat sen ylös. FCI käytti tuota samaa kuvausta hyväksyessään rodun viimein vuonna 1982, vaikka se oltiin rekisteröity tanskalaisiin jalostuskirjoihin jo vuodesta 1887.
Jalostusohjelman myötä broholminkoiria kasvatettiin myös Kööpenhaminan eläintarhassa vuosina 1859–1921, minkä aikana siellä syntyi peräti 200 pentua. Samanaikaisesti Tivoli-huvipuistossa mustia yksilöitä käytettiin vahtikoirina. Rotua uhkasi sukupuutto myös 1900-luvun alussa virusten ja sisäsiitoksen myötä. Vielä vuonna 1939 broholminkoiria tavattiin näyttelyissä, mutta toinen maailmansota oli viimeinen niitti rodun katoamiselle.
Tanskan kennelliitto julkaisi vuonna 1974 artikkelin jo lähes sukupuuttoon kuolleesta broholminkoirasta. Siihen vastasi 11-vuotiaan rekisteröimättömän uroksen omistaja, joka sai rodun kriittisen tilanteen vuoksi luvan ilmoittaa koiransa näyttelyihin nimellä Gamle Bjørn Fra Helsinge. Uros sai tuomarit vakuuttuneiksi siitä, että se oli juuri oikeantyyppinen yksilö. Julkisuuden ansiosta osa Kööpenhaminan eläintarhassa aiemmin kasvatettujen koirien jälkeläisistä löydettiin ja rotu saatiin elvytettyä.
Terveys
Broholminkoira on terveempi kuin muut kokoisensa rodut keskimäärin, ja sen geenipooli pyritään pitämään mahdollisimman laajana. Monet jalostukseen käytetyt yksilöt eivät ole muotovalioita, vaan tasapainoinen kokonaisuus on ollut painopisteenä, ja mahdollisimman monen jalostuskelpoisen koiran käyttäminen matador-urosten sijaan onkin yksi jalostuksen tavoitteista. Rodun keskimääräinen elinikä vaihtelee 7 ja 12 vuoden välillä.
Yleisyys
Broholminkoiria on nykyisin Tanskan lisäksi muun muassa Suomessa, Ruotsissa, Norjassa, Saksassa, Puolassa ja Alankomaissa. Tästä huolimatta peräti 90 % populaatiosta elää kotimaassaan, eikä koiria ole viety ulos maasta ennen vuotta 1998. Tämä johtuu osittain tiukoista jalostussäännöistä. Suomen noin 200 koiran populaatio on siis tilanteen huomion ottaen melko suuri muihin maihin paitsi Tanskaan verrattuna. Täällä rotu kuuluu Suomen seurakoirayhdistyksen piiriin, mutta sille on olemassa myös oma Suomen Broholmeryhdistys ry.
Tuontikoirien määrä on lisääntynyt merkittävästi vuoden 2012 jälkeen, jolloin Suomeen perustettiin Broholmer Finland ry, jonka tärkeimpiä tavoitteita on edistää broholminkoirien tunnettavuutta Suomessa ja ylläpitää kansainvälistä yhteistyötä.
Pieni-Pyöräinen (Keuruu)
Pieni-Pyöräinen on Keski-Suomessa Keuruulla Pyörkkilänperän kylän lähellä sijaitseva lampi.
Maantietoa
Lammen pinta-ala on 1,5 hehtaaria, se on 150 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Vihtamonpuron valuma-alueeseen (35.487) se kuuluu. Lammen vedenpinnan korkeus on 184 metriä mpy.
Mihail Kotov
Mihail Grigorjevitš Kotov (1918–1993) oli neuvostoliittolainen diplomaatti, joka toimi suurlähetystöneuvoksena Helsingissä vuosina 1955–1957 ja 1971–1974. Diplomaatti Kotovin tehtäviin Suomessa kuului myös ulkomaantiedustelu KGB:n hyväksi. Hän puhui hyvin suomea ja piti yhteyttä suomalaisiin poliitikkoihin ja presidentti Kekkoseen.
2. jääkäripataljoona
thumb|150px|Nils Gadolin thumb|150px|Olof Lagus 2. jääkäripataljoona eli Etelä-Pohjanmaan jääkärit oli valkoisten itäarmeijan 1. jääkäriprikaatin 1. jääkärirykmenttiin kuuluva joukko-osasto Suomen sisällissodassa. Pataljoonan komentajina olivat jääkärimajuri Nils Gadolin (siirrettiin 22. maaliskuuta 4. jääkärirykmentin komentajaksi), jääkärikapteeni Olof Lagus (22. maaliskuuta alkaen), jääkärikapteeni Uno Fagernäs (20. huhtikuuta alkaen), jääkärikapteeni Arvi Grönberg myöh. Kalsta (27. huhtikuuta alkaen).
Pataljoonan esikunta sijaitsi Seinäjoella, ja sen 1. komppania muodostettiin maaliskuun alussa vuonna 1918 Ylistarossa, 2. komppania Ilmajoella, 3. komppania Laihialla ja 4. komppania Seinäjoella.
Maaliskuun lopulla 1. jääkärirykmentti oli ylipäällikön reservinä Kangasalla, ja rykmentin 1. ja 2. pataljoona saivat 31. maaliskuuta 1918 käskyn marssia Lempäälään. Pataljoonien noin 800 miestä olivat perillä Lempäälässä 31. maaliskuuta 1918 kello 21 illalla. Rykmentti oli kutsuntojen kautta muodostettu, ja miehillä oli vain 2,5 viikon koulutus takanaan eikä lainkaan taistelukokemusta. Rykmentin kaikki komppanianpäälliköt ja upseerit sekä jokaisessa komppaniassa aliupseereista kymmenkunta olivat jääkäreitä. Jokaisessa komppaniassa oli siten toistakymmentä jääkäriä. Lempäälä oli heille kaikille, myös jääkäreille, heidän ensimmäinen taistelukosketuksensa punakaartin kanssa.
Pataljoona siirrettiin Tampereen valtauksen jälkeen joukkojen uudelleen ryhmittelyn yhteydessä Antreaan, missä se tulisi osallistumaan Viipurin valtaukseen. Pataljoona lähti matkaan osin Lempäälästä ja osin Tampereelta 15. huhtikuuta 1918 ja saapui pataljoonalle määrättyyn kokoontumispaikkaan Antreaan 16.–17. huhtikuuta 1918.
Joukko-osastot
thumb|150px|Uno Fagernäs 150px|thumb|Arvi Grönberg
1. komppania
Päällikkö: jääkärikapteeni Aarne Lang (siirrettiin sotavänrikkikouluun komppanianpäälliköksi 22. maaliskuuta alkaen), jääkäriluutnantti Ragnar Nordström (haavoittui Kelhossa 7. huhtikuuta 1918), jääkäriluutnantti Karl Dikert (kaatui Kämärän taistelussa 24. huhtikuuta 1918), jääkäriluutnantti Frans Friberg (24. huhtikuuta alkaen). Komppania koottiin Ylistaron miehistä.
3. komppania
Päällikkö: jääkärikapteeni Uno Fagernäs (Olof Laguksen kuoleman jälkeen siirrettiin pataljoonan komentajaksi), jääkärikapteeni Åke Mangström (21.–27. huhtikuuta, haavoittui 24. huhtikuuta 1918). Komppania koottiin Laihian miehistä.
Konekiväärikomppania
Päällikkö: jääkärikapteeni Olof Lagus (siirrettiin pataljoonan komentajaksi 22. maaliskuuta alkaen), jääkärikapteeni John Rosenbröijer (25. maaliskuuta alkaen). Komppania koottiin Seinäjoen miehistä.
Pataljoonassa palvelleet Saksan jääkärit
Esikuntavääpelinä jääkärivääpeli Vilho Hurme, pataljoonan lähettiupseeri jääkäriluutnantti Heikki Kekoni (siirrettiin maaliskuussa Päämajaan Ylipäällikön adjutantiksi), pataljoonan esikunnassa aseupseerina jääkärivääpeli Iisak Kuusisto (siirretiin 8. huhtikuuta vääpeliksi 2. komppaniaan), pataljoonan esikunnassa adjutanttina Taavetti Laatikainen, pataljoonan muonitusaliupseerina jääkäriluutnantti Julius Lehtonen, pataljoonan talouspäällikkönä jääkärivänrikki Artturi Nikula.
Samsung Galaxy W
Samsung Galaxy W on Samsung Electronicsin lokakuussa 2011 julkaisema älypuhelin, jossa on 3,7 tuuman näyttö. Tallennustilaa on kaksi gigatavua ja keskusmuistia 512 megatavua. Tallennustila on laajennettavissa microSD-kortilla. Takakameran tarkkuus on viisi megapikseliä ja etukameran 0,3 megapikseliä. Akun kapasiteetti on 1 500 milliampeerituntia. Käyttöjärjestelmänä on Android 2.3.5 Gingerbread.
Ahtna
Ahtna tai ahtena on ahtna-intiaaniheimon puhuma pohjoisiin athabasca-kieliin kuuluva uhanalainen kieli. Kielen katsotaan muodostavan yhdessä dena’inan kanssa eteläisen Alaskan alaryhmän. Ahtna jaetaan neljään murteeseen.
Puhujat asuvat Alaskassa kahdeksassa yhteisössä Copperjoella Eyakjoen suun yläpuolella sekä Susitnan ja Nenanan yläjuoksuilla. Vuonna 2011 kielellä arvioitiin olevan 30 puhujaa.
Konsonantit
Lähde:
Vokaalit
Lähde:
Sanasto
Lähde: Ahtna Noun Dictionary by John E. Smelcer (2009)
Rasvamaksa
Rasvamaksalla (laajentunut maksa) tarkoitetaan rasvan runsasta kertymistä maksaan, jolloin maksa laajenee. Yleisin rasvamaksan aiheuttaja on vyötärölihavuus, toiseksi yleisin runsas alkoholin käyttö. Myös sokeripitoiset virvoitus- ja energiajuomat sekä runsas monityydyttymättömän rasvan saanti aiheuttavat rasvamaksaa.
Ilman elämäntapamuutoksia tulehtuneen maksan vaurioituminen voi jatkua, mikä voi lopulta johtaa maksakirroosiin ja sen vakaviin komplikaatioihin. Noin joka viidennellä henkilöllä rasvamaksaan liittyvä tulehdus etenee kirroosiksi. Muusta kuin alkoholista johtuva rasvamaksa ei British Medical Journalissa julkaistun tutkimuksen mukaan lisää kuitenkaan kuolleisuutta.
Yleensä rasvamaksa on oireeton. Hepatomegalia eli maksan laajeneminen aiheuttaa harvoilla potilailla epämiellyttävää tunnetta ylävatsalla. Tila on ehkäistävissä mutta myös korjattavissa.
Esiintyvyys
Joka kymmenes länsimaiden asukas kärsii rasvamaksasta, mutta taudin todellisen esiintyvyyden on sanottu olevan jopa 20–25 prosentilla aikuisväestöstä. Vaiva on vielä huomattavasti yleisempi vyötärölihavista: sitä ilmenee jopa 70–80 prosentilla. Rasvamaksaa todetaan nykyään yhä useammin lapsilla ja nuorilla aikuisilla, myös alle kouluikäisillä lapsilla. Alttius maksasolujen rasvoittumiseen vaihtelee perinnöllisistä syistä. Vaikka henkilö olisi perinyt alttiuden maksan rasvoittumiseen, rasvaa ei maksaan kerry ilman vyötärölihavuutta tai runsasta alkoholin käyttöä.
Alkoholi
Alkoholin suurkuluttajat saavat lähes aina rasvamaksan mutta toipuvat siitä alkoholinkäytön lopetettuaan. Alkoholinkäytöstä johtuvaa rasvamaksaa kutsutaan alkoholimaksasairaudeksi. Se voi edetä alkoholihepatiitiksi ja alkoholimaksakirroosiksi.
Rasvamaksatautia jo entuudestaan sairastaville ei ole olemassa turvallista säännöllisen alkoholinkäytön vähimmäisrajaa, vaan pienikin alkoholijuomien kulutus lisää taudin etenemisen riskiä. Jo yksi pullo keskiolutta päivässä kaksinkertaistaa heillä oireiden ilmaantumisen riskin.
Vyötärölihavuus ja liikkumattomuus
Yleisin rasvamaksan syy on vyötärölihavuus, ja peräti 70–80 prosentilla suomalaisista keskivartalolihavista on rasvamaksa. Vyötärölihavuuden ja alkoholin yhteisvaikutus on vaarallista: yhdestä tuopillisesta olutta on keskivartalolihavan maksalle yhtä paljon haittaa kuin neljästä tuopillisesta laihan ihmisen maksalle. Myös liikkumattomuus pahentaa vyötärölihavuuden aiheuttamaa maksan rasvoittumisriskiä.
Monityydyttämättömät rasvahapot
Vuonna 2021 julkaistussa kiinalaistutkimuksessa havaittiin, että eniten monityydyttymättömiä rasvahappoja nauttivalla väestöneljänneksellä esiintyy yli kolme kertaa enemmän ei-alkoholiperäistä rasvamaksaa kuin vähiten nauttivilla. Riski alkaa lisääntyä voimakkaasti päiväsaannin ylittäessä 19 grammaa. Tutkimuksen osanottajamäärä oli 1068 henkeä ja rasvamaksan muut riskitekijät vakioitiin.
Suolistomikrobit
Vuonna 2021 julkaistussa suomalaistutkimuksessa havaittiin, että osalta väestöstä voidaan löytää ulostenäytteiden avulla Clostridia-luokkaan kuuluvia mikrobiryhmiä, mikä lisää rasvamaksan todennäköisyyttä. Suoliston Clostridia-bakteerit fermentoivat kuituja, ja useita niitä on pidetty terveydelle hyödyllisinä. Suurentunutta rasvamaksan riskiä aiheuttavat Clostridiat kykenevät tuottamaan suolta ja maksaa vahingoittavaa alkoholia.
Muut syyt
Alkoholista riippumattoman rasvamaksan kehittyminen ei aina liity elintapoihin. Esimerkiksi mulibrey-nanismi-niminen harvinainen sairaus aiheuttaa rasvamaksan.
Liitännäissairaudet
Maksan rasvoittuminen lisää riskiä sairastua aikuistyypin eli tyypin 2 diabetekseen, verenpainetautiin, kolesterolipoikkeavuuteen, sydän- ja verisuonitauteihin ja maksasolusyöpään.
Hoito
Rasvamaksan itsehoitoon suositellaan Suomessa nopeiden hiilihydraattien ja kovien rasvojen vähentämistä, laihduttamista ja liikuntaa. Laihduttamisen ja liikunnan yhdistelmä onkin tehokkain keino vähentää rasvan määrää maksassa. Ruokavalion laadullakin saattaa olla merkitystä, ja on ajateltu, että esimerkiksi vähärasvainen ruoka saattaisi vähentää maksan rasvoittumista. Vähärasvaisen ruokavalion tehosta ilman laihtumista ei ole kuitenkaan tehty kunnollisia tutkimuksia. Liian nopean laihtuminen pahentaa lisäksi rasvamaksaan liittyvää tulehdusta.
Vuonna 2020 valmistuneen kansainvälisen tutkijaryhmän julkaiseman tutkimuksen mukaan ketogeeninen kalorirajoitettu laihdutusruokavalio vähensi rasvamaksaa ja maksan insuliiniresistenssiä jo kuudessa vuorokaudessa.
Mikäli rasvamaksa johtuu liiasta alkoholin käytöstä, alkoholin käytön merkittävä vähentäminen tai lopettaminen voi palauttaa maksan rasvamäärän normaaliksi. Tietyt diabeteslääkkeet saattavat vähentää maksan rasvoittumista diabeetikoilla. Muuten rasvamaksaa ei voida hoitaa lääkkeillä.
Kruunun ritarikunta
Kruunun ritarikunta viittaa moniin ritarikuntiin, esimerkiksi:
Joni Mitchell
Roberta Joan ”Joni” Mitchell (alk. Roberta Joan Anderson, s. 7. marraskuuta 1943 Fort Macleod, Alberta) on kanadalainen kitaristi, laulaja ja lauluntekijä, jonka musiikki yhdistetään lähinnä folk rock -tyyliin. Hänet tunnetaan myös kuvataiteilijana.
Uransa jo 1960-luvulla aloittanut Mitchell on tunnetuimpia ja arvostetuimpia laulaja-lauluntekijöitä ja muusikoita. Hänen tunnetuimpia levyjään ovat Ladies of the Canyon (1970), Blue (1971), Court and Spark (1974) ja Hejira (1976), jolla vierailivat muun muassa Neil Young ja Jaco Pastorius.
Rolling Stone -lehden mukaan Blue on vuoteen 2003 mennessä paras naisen tekemä albumi ja kokonaissijoitus on 30. Vuonna 2007 Mitchellin albumi For the Roses (1972) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Varhaisvuodet
Mitchell syntyi Ford Leodissa, Albertassa 7. marraskuuta 1943. Hänen vanhempansa ovat Myrtle ja William Anderson; Mitchell on heidän ainoa lapsensa. Vuonna 1954 perhe asettui Saskatooniin, Saskatchewanin provinssiin, jota Mitchell on pitänyt kotikaupunkinaan siitä lähtien.
Vähän ennen 10. syntymäpäiväänsä Mitchell sairastui polioon, ja vietti kuusi viikkoa sairaalassa. Sairaus vammautti hänen selkärankaansa, ja Mitchellin omien sanojen mukaan teki hänen sormistaan tavallista kankeammat. Hänen myöhemmin kehittämänsä innovatiiviset kitaraviritykset ovat ainakin osittain seurausta tästä.
Ura laulaja-lauluntekijänä
Musiikillisesti ”levoton” Mitchell vaihtoi levy-yhtiötä ja alkoi vähitellen kulkea kohti jazzillisempaa ilmaisua. Vuoden 1974 albumi Court and Spark, hänen myydyin LP-levynsä, sisälsi Yhdysvalloissa radiohiteiksi nousseet kappaleet ”Help Me” ja ”Free Man in Paris.” Mitchellin laaja laulurekisteri ja omaleimainen sävellystyyli kehittyivät harmonisesti ja rytmillisesti monimutkaisemmiksi sitä mukaa kun kuvaan tuli vaikutteita jazzista, klassisesta musiikista ja maailmanmusiikista entisten folk- ja rock-vaikutteiden lisäksi. Mitchell teki kaksi kokeellista jazz-tyylistä albumia (The Hissing of Summer Lawns 1975 ja seuraavan vuoden Hejira), jotka hämmensivät monia ja laskivat hänen myyntilukujaan mutta jotka on sittemmin arvostettu korkealle.
1970-luvun puolestavälistä alkaen Mitchell alkoi työskennellä yhdessä nimekkäiden jazz-muusikoiden kanssa. Heihin kuuluivat Jaco Pastorius (joka soitti nauhatonta bassokitaraansa jo monilla Hejira-albumin raidoilla), Wayne Shorter, Herbie Hancock, Pat Metheny sekä Charles Mingus, joka pyysi Mitchelliä mukaan omiin viimeisiksi jääneisiin levytyksiinsä. Tämän jälkeisissä töissään Mitchell suuntautui taas enemmän pop-tyyliin mutta otti mukaan elektronisia aineksia sekä sanoituksiinsa poliittista protestia. Mitchell myös tuotti itse useimmat albuminsa, muun muassa koko 1970-luvun tuotannon. Läpi uransa hän on myös itse vastannut albumiensa kansitaiteesta.
Mitchell alkoi vuosituhannen vaihteessa kritisoida voimakkaasti musiikkiteollisuutta, lopetti kiertueet ja julkaisi seitsemännentoista, sanojensa mukaan viimeiseksi jäävän uusia lauluja sisältävän albuminsa Shine vuonna 2007. Nyt hän asuu Brittiläisessä Kolumbiassa Kanadan länsirannikolla ja kutsuu itseään ”olosuhteiden takia raiteilta suistuneeksi taidemaalariksi”. Mitchell sairastui maaliskuussa 2015 aivovaltimon pullistumaan ja joutui olemaan toista kuukautta sairaalahoidossa.
Mitchellin musiikillinen perintö
Mitchellillä on ollut vahva vaikutus mitä erityylisimpien musiikintekijöiden ilmaisuun, ja kriitikot arvostavat hänen tuotantoaan suuresti. Allmusic-verkkosivustolla mainitaan, että ”kunhan pöly laskeutuu, saatetaan hyvinkin huomata Joni Mitchell 1900-luvun jälkipuoliskon merkittävimmäksi naispuoliseksi musiikintekijäksi”.
María Espinoza
María del Rosario Espinoza (s. 27. marraskuuta 1987 La Brecha, Sinaloa, Meksiko) on meksikolainen taekwondon olympiavoittaja, hopea- ja pronssimitalisti.
Pyry Takala
Pyry Takala (s. 12. maaliskuuta 1986) on suomalainen pesäpalloilija. Takala edusti koko uransa Superpesiksessä Kiteen Palloa. Takala saavutti urallaan yhden SM-kullan kaudella 2005 ja yhden SM-hopean kaudella 2004. Takala pelasi urallaan kaksi A-poikien Itä-Länsi-ottelua ja kaksi B-poikien Itä-Länsi-ottelua. Takala pelasi urallaan 70 Superpesiksen runkosarjaottelua. Näissä hän löi kolme tavallista juoksua, toi 44 juoksua ja keräsi 160 kärkilyöntiä. Takala pelasi urallaan 35 Superpesiksen ylemmän loppusarjan ottelua. Näissä hän löi yhden kunnarin ja kaksi tavallista juoksua, toi 22 juoksua ja keräsi 79 kärkilyöntiä.
Canis Canem Edit
Canis Canem Edit on Rockstar Vancouverin kehittämä ja Rockstar Gamesin julkaisema avoimeen pelimaailmaan sijoittuva toimintaseikkailupeli, joka julkaistiin lokakuussa 2006. Peli julkaistiin alun perin PlayStation 2 -konsolille. Pohjois-Amerikassa peli tunnetaan sen alkuperäisellä nimellä Bully. Rockstar muutti nimen Canis Canem Editiksi Euroopassa ja Australiassa eikä ole antanut tarkkaa syytä nimenmuutokseen.
Pelistä julkaistiin päivitetty versio nimellä Bully: Scholarship Edition Windowsille, Xbox 360:lle ja Wiille maaliskuussa 2008. Scholarship Editioniin on lisätty muutamia uusia tehtäviä ja PC sekä Xbox 360 -versioissa grafiikkaa on paranneltu. Lisäksi mukana on neljä uutta oppituntia: matematiikka, maantieto, musiikki ja biologia. Peli julkaistiin PlayStation 2 -klassikkona PlayStation Networkissa 20. joulukuuta 2012 ja PlayStation 4:lle 22. maaliskuuta 2016.
Pelaaminen
Canis Canem Edit sijoittuu Bullworth-nimiseen sisäoppilaitokseen, jossa pelaaja ohjaa 15-vuotiasta Jimmy Hopkinsia. Pelin tarina jakaantuu kuuteen eri kappaleeseen. Osion läpäisee päihittämällä vihollisjengin, mistä palkkioksi saa voitetun jengin puolelleen ja uusi alue kaupungista avautuu.
Koulussa on mahdollista käydä tunneilla, joiden aineet ovat äidinkieli, kuvaamataito, kemia, liikunta, valokuvaus ja mekaniikka. Jokaisesta oppitunnista hyötyy jotain, esimerkiksi liikuntatunneilla oppii uusia taisteluliikkeitä. Koulussa ja sen ulkopuolella on myös mahdollista pelata pelejä, tehdä töitä esimerkiksi postinkantajana, pikaruokalan mainospoikana tai ruohonleikkaajana ja ottaa osaa pyörä- tai karting-kisoihin.
Maailma
Bullworth Academy on kallis sisäoppilaitos ja yksi Yhdysvaltain arvostetuimmista kouluista. Siellä ovat käyneet monet kuuluisat lakimiehet ja poliitikot, mutta tämä hieno koulu ei ole niin täydellinen kuin miltä se päälle päin näyttää, sillä se on täynnä koulukiusaamista sekä ankaria ja lahjottavia opettajia. Bullworth Academyyn kuuluu päärakennus, liikuntasali, jalkapallokenttä, kirjasto, autopaja, tähtitorni, Harrington House sekä tyttöjen ja poikien asuntolat. thumb|right|200px|Bullworth Academyn opiskelijoita.
Jengit ja ryhmät
Bullworth Academyn opiskelijat ovat jakaantuneet ryhmiin, jotka vaikeuttavat opiskelua ja viihtymistä. On viisi erilaista jengiä: nörtit, koulukiusaajat, snobit, rasvaletit ja urheilijat. Koulussa on myös oppilaita, jotka eivät kuuluu yhteenkään jengiin. Koulun ulkopuolelta löytyy myös yksi jengi, kaupunkilaiset, jotka eivät ole koulun oppilaita.
Koulukiusaajat (Bullies) on yksi koulun suurimmista jengeistä. He käyttävät yleensä aseinaan nyrkkejä, ritsoja ja pesäpallomailoja. Heitä liikkuu ympäri koulua ja kaupunkia. Jengin johtaja on koulun suurikokoisin ja pelätyin oppilas Russell Northrop, joka "päivystää" aina tietyillä alueilla. Kun Jimmy päihittää Russellin ensimmäisen kappaleen lopussa, hänellä on mahdollisuus palkata Russell ja muut kiusaajat suojelemaan häntä muilta jengeiltä.
Nörtit (Nerds) muodostavat koulun heikoimman jengin, joka joutuu usein muiden jengien kiusanteon kohteeksi. Nörtit ovat huonoja tappelemaan, mutta osaavat valmistaa erilaisia aseita, joita muut eivät pysty valmistamaan kuten esimerkiksi pullotykkejä, hajupommeja ja raketteja. He viettävät suurimman osan ajastaan kirjastolla tai Dragon Wings Comics -nimisessä sarjakuvaliikkeessä. Heidän johtajansa on Earnest Jones.
Snobit (Preppies) ovat koulun rikkaimpia oppilaita, joiden vanhemmat myös ovat varakkaita ja kuuluisia. He ylenkatsovat alemmasta yhteiskuntaluokasta tulevia ja useimmat heistä puhuvat brittiaksentilla osoittaakseen ylemmyyttään muihin. Snobit tappelevat yleensä nyrkeillä, mutta toisinaan he heittelevät myös kananmunia. He vihaavat yli kaiken rasvalettejä ja oleskelevat yleensä "Harrington Housella" koululla, "Old Bullworth Valella" tai nyrkkeilysalilla. Heidän johtajansa on Derby Harrington.
Rasvaletit (Greasers) muodostavat hiljaisen ja omissa oloissaan viihtyvän amerikanitalialaisen jengin. He pukeutuvat tyypillisesti nahka- tai farkkutakkeihin ja korjaavat mielellään autoja sekä muita kulkuvälineitä. Snobit ovat heidän päävihollisensa. Rasvaletit oleskelevat koululla sijaitsevalla autopajalla tai "Bullworth Townissa" ja "New Coventryssä". Heidän johtajansa on Johnny Vincent.
Urheilijat (Jocks) ovat amerikkalaisen jalkapallon pelaajia, joita vihataan ja pelätään. He ovat koulun kovimpia ja vahvimpia oppilaita ja siten vaikeimpia vastustajia tappeluissa. He viettävät aikaansa pääasiassa liikuntahallilla ja urheilukentällä. Heidän johtajansa on Ted Thompson.
Kaupunkilaiset (Townies) eivät käy sisäoppilaitoksessa, vaan viettävät aikansa kaupungilla. He eivät pidä "Bullworth Academyn" oppilaista ja haastavat näille jatkuvasti riitaa. Kaupunkilaiset oleskelevat "Blue Skies Industrial Arealla" ja joskus "Bullworth Townissa". Heidän johtajansa on Edgar Munsen.
Athelstan
Athelstan (Æþelstān, n. 895 – 27. lokakuuta 939) oli Englannin kuningas vuosina 924–939. Hän oli Edvard Vanhemman vanhin poika ja Alfred Suuren pojanpoika. Hänen äitinsä Ecgwynn oli luultavasti Edvardin rakastajatar eikä virallinen aviopuoliso.
Canis Canem Edit
Jengit ja ryhmät
Valvojat (Prefects) ovat koulun valvojia, jotka partioivat koulun sisätiloissa ja pihalla. He yrittävät ottaa kiinni sääntöjen rikkojat ja vievät lintsaajat tunneille.
Athelstan
Isänsä ja isoisänsä tapaan Athelstan oli erinomainen sotilasjohtaja ja laajensi valtakuntaa merkittävästi. Vaikka hänen edeltäjänsä olivat kutsuneet itseään Englannin kuninkaaksi, Athelstan oli ensimmäinen de facto Englannin kuningas.
Valtakausi
Kun Edvard Vanhempi kuoli heinäkuussa 924, hänen seuraajakseen tuli, ainakin Wessexissä, hänen vanhin aviolapsensa Ethelweard. Merciassa kuninkaaksi valittiin kuitenkin Athelstan. Anglosaksien kronikan Worcesterin käsikirjoitus viittaa Athelstaniin kuninkaana "mercialaisten valitsemana", muiden mukaan hän yksinkertaisesti "peri kuningaskunnan". Ethelweard kuitenkin kuoli sopivasti oltuaan vallassa vain kuusitoista päivää (tietoa ei ole edesauttoiko Athelstan tämän tapahtumista) ja Athelstanille siirtyivät kaikki hänen isänsä maa-alueet.
Canis Canem Edit
Juoni
Jimmy Hopkins on 15-vuotias häirikkö, joka on joutunut vaihtamaan koulua lukuisia kertoja. Jimmyn äiti lähtee vuoden kestävälle kuherruskuukaudelle uuden miehensä kanssa ja jättää Jimmyn Bullworth Academy -nimiseen sisäoppilaitokseen. Jimmy huomaa nopeasti, että koulu on täynnä jengejä, jotka tekevät kaikkensa tehdäkseen hänen lukuvuodestaan epämiellyttävän. Uusien ystäviensä Garyn ja Peten avulla Jimmy päättää taltuttaa kaikki jengit tehdäkseen koulusta elinkelpoisen ja siedettävän paikan. Tavoite osoittautuu vaikeaksi, eikä kehenkään voi luottaa.
Vastaanotto
Canis Canem Edit aiheutti ennakkoon kohua koulukiusaamiseen viittaavan aiheensa vuoksi. Myös pelissä oleva seksuaalinen sisältö herätti keskustelua; pelaaja voi suudella sekä tyttöjä että poikia. Peli joutuikin asianajaja Jack Thompsonin nostaman oikeusjutun kohteeksi.
Palkinnot
200px|thumb|Xbox 360:n Bully: Scholarship Edition kansikuva.
Kalle Myllymaa
Seuraura
Myllymaa aloitti jääkiekkoilun viisivuotiaana Porin Ässissä. Hän toimi kaudella 2017–2018 seuran C-nuorten kapteenina. Myllymaa oli tehoilla 9+8=17 joukkueen paras maalintekijä ja hän jakoi sisäisen pistepörssin voiton Thomas Hölsömäen kanssa. Myllymaa vahvisti myös Ässien B2-nuoria pudotuspeleissä, jotka päättyivät SM-hopeaan. Kaudella 2020–2021 hän nousi seuran U20-joukkueen kapteeniksi. Myllymaa oli joukkueen toiseksi paras pistemies Valtteri Karnarannan jälkeen tehoilla 14+24=38.
Athelstan
Valtakausi
Vuonna 937 Athelstan voitti Brunanburhin taistelussa Skotlannin kuninkaan Konstantin II:n sekä walesilaisten ja Dublinin tanskalaisten kokoaman liiton. Taistelussa kaatui viisi brittikuningasta (joidenkin lähteiden mukaan irlantilaista) ja seitsemän jaarlia.
Kalle Myllymaa
Seuraura
Kauden 2021–2022 kynnyksellä, syyskuussa 2021 Myllymaa teki Ässien kanssa kolmivuotisen SM-liigasopimuksen. Hän teki liigadebyyttinsä runkosarjan viidennellä kierroksella 18. syyskuuta 2021 Oulun Kärppiä vastaan. Myllymaa merkittiin Ässien kolmosketjun vasempaan laitaan toista liigaotteluaan pelanneen Feetu Knihdin ja kolmatta liigaotteluaan pelanneen Jami Virtasen viereen. Hän sai ottelussa jääaikaa 10.59 minuuttia ja Myllymaa keräsi teholukeman –1. Hän sai myös yhden kahden minuutin jäähyn koukkaamisesta. Liigauransa avausmaalin Myllymaa teki neljännessä ottelussaan 28. tammikuuta 2022 Saimaan Palloa vastaan. Hän teki Ässien 5–6-tappioon päättyneessä samassa ottelussa myös kolme syöttöpistettä. Markku Tähtinen valitsi Myllymaan ottelun Alumnien tähtien kakkostähdeksi. Hän pelasi SM-liigassa kauden aikana kaikkiaan 22 runkosarjaottelua tehopistein 2+5=7. Hän pelasi miesten pelejä myös kolmen ottelun verran lainalla Mestis-joukkue Kokkolan Hermeksessä tammikuussa 2022, kun Ässät lainasi sinne Myllymaan ja kuusi muuta nuorta pelaajaansa joukkueessa ilmenneiden koronavirustartuntojen myötä. Suurimman osan kaudestaan hän pelasi kuitenkin Ässien U20-joukkueessa. Myllymaa oli tehoilla 11+34=45 joukkueen paras syöttäjä ja toiseksi paras pistemies Leevi Viitalan jälkeen.
Athelstan
Valtakausi
Athelstanin laatimat lait vahvistivat kuninkaallista kontrollia laajassa kuningaskunnassa. Hän myös solmi vahvat yhteydet manner-Eurooppaan. Useat hänen sisaristaan ja sisarpuolistaan naitettiin ympäri Euroopan hoveja: Eadgifu nai Kaarle Yksinkertaisen, Eadhild frankkien herttuan Hugo Suuren, Eadgyth Länsi-Rooman tulevan keisarin Otto I Suuren ja Aelfgifu Burgundin Konrad III:n. Norjan ensimmäisen kuninkaan Harald Kaunotukan nuorin poika Haakon Hyvä oli hänen kasvattipoikansa.
Athelstan kuoli Gloucesterissa valtansa huipulla lapsettomana. Hänet haudattiin Malmesburyn luostariin. Valta siirtyi hänen nuoremmalle velipuolelleen Edmundille.
Kalle Myllymaa
Seuraura
Myllymaa pelasi kaudella 2022–2023 SM-liigassa 26 runkosarjaottelua tehopistein 2+3=5. Hän pelasi ison osan kaudestaan vielä myös Ässien U20-joukkueessa.
Maajoukkueura
Myllymaa on pelannut kaksi nuorten ja viisi poikien maaottelua.
Muuta
Myllymaa harrasti lapsena myös yleisurheilua. Hänen isänsä Jouni Myllymaa on toiminut Ässien junioripäällikkönä ja monivuotisena juniorivalmentajana.
Kalle Myllymaa on maininnut esikuvikseen Sidney Crosbyn ja Pavel Datsjukin.
Nykvarnin kunta
Nykvarnin kunta on Tukholman läänissä sijaitseva Ruotsin kunta. Maakuntajaossa se kuuluu Södermanlandiin. Kunnan keskustaajama on Nykvarn.
Kunnan maapinta-ala on 152,74 neliökilometriä (1.1.2016) ja asukasluku 11 500 henkeä (31.12.2021). Nykvarnin asukkaista joka neljännen sukujuuret ovat Suomessa.
Vuonna 2007 kunnassa oli 17,79 km² peltoa, joten saman ajankohdan maapinta-alaan vertaamalla saadaan peltojen osuudeksi 11,6 prosenttia kunnan maapinta-alasta.
Historia
Arkeologiset löydöt todistavat, että alue on ollut asuttu noin 5 000 vuotta eli yhtä kauan kuin ympäröivät kunnat Mälaren-järven rannoilla. Kivikautisten hautojen lisäksi Nykvarnissa on myös kiinnostava riimukivi. Se sijaitsee Turingen kirkossa, jonka historia ulottuu noin vuoteen 1100. Riimukivessä on verrattain pitkä kaiverrusteksti.
Nuorempi nähtävyys on Taxingen linna, jonka Bo Jonsson Grip rakennutti 1300-luvun tienoilla. Linnan nykyinen empire-tyylinen julkisivu on peräisin vuodelta 1813. Monet kuuluisat henkilöt ovat vuosisatojen kuluessa vierailleet tai oleskelleet linnassa, esimerkiksi Carl Michael Bellman 1700-luvulla ja August Strindberg 1800-luvulla.